BEM ร่วง 3% กังวลโควิด-19 กระทบยอดผู้โดยสาร ฟากโบรกฯแนะ “ซื้อ” ย้ำพื้นฐานยังแกร่ง
BEM ร่วง 3% กังวลโควิด-19 กระทบยอดผู้โดยสาร ฟากโบรกฯแนะ "ซื้อ" ย้ำพื้นฐานยังแกร่ง ล่าสุดอยู่ที่ 6.45 บาท ลบ 0.20 บาท หรือ 3.01% มูลค่าซื้อขาย 241.70 ล้านบาท
BEM ร่วง 3% กังวลโควิด-19 กระทบยอดผู้โดยสาร ฟากโบรกฯแนะ "ซื้อ" ย้ำพื้นฐานยังแกร่ง ล่าสุดอยู่ที่ 6.45 บาท ลบ 0.20 บาท หรือ 3.01% มูลค่าซื้อขาย 241.70 ล้านบาท
19 มี.ค. 2563

ผู้สื่อข่าวรายงานว่า ราคาหุ้น บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ล่าสุด ณ เวลา 11.05 น. อยู่ที่ 6.45 บาท ลบ 0.20 บาท หรือ 3.01% สูงสุดที่ 6.65 บาท ต่ำสุดที่ 6.40 บาท ด้วยมูลค่าซื้อขาย 241.70 ล้านบาท

โดย บล.ดีบีเอสฯ (ประเทศไทย) ระบุในบทวิเคราะห์ แนะนำ “ซื้อ” BEM ราคาเป้าหมาย 10.40 บาท/หุ้น โดยแรงผลักดันกำไรให้ปีนี้ยังเติบโตดีคือ การขยายสัมปทานทางด่วน ทั้งรายได้ที่จะมีเข้ามาในระยะยาวถึง 15 ปี อย่างมั่นคง และทำให้ค่าใช้จ่ายตัดจำหน่าย (Amortization Expense) ลดลง และส่วนขยายการใช้รถไฟฟ้าใต้ดินสีน้ำเงินซึ่งเปิดให้บริการบางส่วนได้แล้วมาตั้งแต่ไตรมาส 3/62 และจะให้บริการได้เต็มรูปแบบได้อีกตั้งแต่ปีนี้
อย่างไรก็ตามแม้ว่าการแพร่ระบาดโรคไวรัสโควิด-19 จะส่งผลกระทบทางลบต่อจำนวนผู้โดยสาร (Ridership) และปริมาณรถยนต์การใช้ทางด่วนให้ปรับลดลง แต่คาดว่าผลกระทบจะเป็นไปอย่างจำกัด เนื่องจากความจำเป็นและเพิ่มความสะดวกในการเดินทาง
นอกจากนี้ได้มีการปรับลดประมาณการลงสำหรับงวดปี 63/64 ในอัตรา 19%/21% ตามลำดับ เพื่อสะท้อนปัจจัยลบต่างๆ และพิจารณาราคาหุ้นในปัจจุบันว่าต่ำลงจนน่าสนใจหรือไม่
ขณะที่การปรับเพิ่มคำแนะนำเป็น ซื้อ จากเดิม ถือ สืบเนื่องจากราคาหุ้นปรับลงไปมาก ตามภาวะตลาดฯ ทั้งๆที่ธุรกิจบริษัทไม่ผันแปรตามเศรษฐกิจนัก (Defensive) คาดการณ์อัตราการเติบโตกำไรหลักปี 63/64 สูงเป็น +54%/+23% ตามลำดับ อีกทั้งมีโอกาสในระยะยาวที่จะได้งานบริหารเดินรถขนาดใหญ่ เพราะเป็นหนึ่งในผู้ประกอบการน้อยรายในอุตสาหกรรม